Le fa go ntse jalo, re tshwanetse go ela tlhoko gore go buela kwa godimo fela le Modimo ga go reye gore gone ka bogone ke thapelo. Ka sekai, fa Jehofa a sena go atlhola Kaine ka go bo a ne a bolaile morwarragwe e bong Abele, o ne a re: “Go otlhaelwa phoso ga me go gogolo thata mo ke ka se go emeleng. Bona, mo letsatsing leno o a nteleka gore ke tswe mo godimo ga lefatshe, mme ke tla bo ke fitlhetswe sefatlhego sa gago; e bile ke tla nna mokgarakgatshegi le mofaladi mo lefatsheng, mme ga go na pelaelo gore mongwe fela yo o mponang o tla mpolaya.” (Genesise 4:13, 14) Le mororo Kaine a ne a bua le Jehofa, ngongorego ya gagwe e ne e le malebana le ditlamorago tse di botlhoko tsa boleo. Baitse ba reng? R. H. Sack o ne a tlhatlhoba matlapanakwalelo a le mmalwa a dipego tsa madi a motlha wa Mmusomogolo o Mosha wa Babelona. Ka 1972, Sack o ne a kwala gore mekwalo e mesha e e sa gatisiwang ya British Museum e e neng e le mo diatleng tsa gagwe “e ne e sa dumalane gotlhelele” le ditshwetso tse di neng di dirilwe mo nakong e e fetileng malebana le go tlhomiwa ga ga Amel-Marduk (yo gape a bidiwang Evil-merodach) e le kgosi mo boemong jwa ga rraagwe e bong Nebukadenesare II.6 Ka tsela efe? Sack o ne a itse gore matlapanakwalelo a ne a bontsha gore Nebukadenesare II o ne a sa ntse a busa mo kgweding ya borataro ya ngwaga wa gagwe wa bofelo (wa bo43). Mme matlapanakwalelo ano a a neng a sa tswa go kwalololwa sesha a ngwaga o kgosi e e latelang e bong Amel-Marduk a tlhomilweng ka one, e ne e le a kgwedi ya bonè le ya botlhano ya ngwaga o go neng go tsewa gore Nebukadenesare II o ne a sa ntse a busa ka one.7 Go ne go bonala sentle gore tshedimosetso eno e ne e sa dumalane.